Tramo da vía catalá na rúa Via Augusta de Tarragona.
Vía catalá no Passeig de Colom de Barcelona.
A **vía catalá cara á independencia** (en catalán: *Via Catalana cap a la Independència*), máis coñecida como **vía catalá**, foi unha cadea humana duns 400 quilómetros feita en Cataluña a proposta da Assemblea Nacional Catalana (ANC) para a diada do 11 de setembro de 2013. O seu obxectivo era reivindicar a independencia de Cataluña. Contou co apoio das 14 entidades non gobernamentais que colaboran na iniciativa ElClauer.cat. A cadea seguiu o trazado da antiga Vía Augusta, dende Pertús (Vallespir) ata Alcanar (Montsià). Segundo Carme Forcadell, presidenta da ANC, foi «un símbolo, o símbolo da unidade do pobo catalán para acadar a soberanía nacional».

En total, 1.600.000 manifestantes participaron na vía catalá, 500.000 dos cales fixérono nas rúas da cidade de Barcelona, segundo o Departamento do Interior da Generalitat de Cataluña.

A cadea humana comezou ás 17:14 horas do mércores 11 de setembro cun repenique de campás, e despois houbo un acto político simultáneo en diversas localidades catalás ata as 18:00h, cando se cantou *Els Segadors*. En total, a organización mobilizou 1.500 autocares e 30.000 voluntarios. Contratáronse máis de vinte medios aéreos para documentar o acto e máis de 800 fotógrafos voluntarios inmortalizaron o acto. Ademais, vendéronse máis de 500.000 camisolas oficiais da ANC por toda a vía.

Repercusión política
--------------------

A Assemblea Nacional Catalana reclamou que o día seguinte do acto, o goberno catalán fixase a data e a pregunta do Referendo de autodeterminación de Cataluña, que «se ten que poder responder cun si ou cun non». O conseller de Presidencia da Generalitat de Cataluña e portavoz do goberno, Francesc Homs, respondeu á petición dicindo que «antes de rematar o ano haberá unha data e unha pregunta».

A vía catalá serviu de inspiración para que no País Vasco o movemento Gure Esku Dago preparase a Cadea humana polo dereito a decidir do País Vasco o 8 de xuño de 2014 entre Durango e Pamplona

Notas
-----

1. 1 2 3  Moffett, Matt (5 de setembro de 2013). "Catalan Separatists to Link for Independence Cause". *The Wall Street Journal* (en inglés).
2. ↑  Via Catalana (ed.). "Qui som". Arquivado dende o orixinal o 27 de setembro de 2013. Consultado o 12 de xuño de 2014.
3. ↑  Ara, ed. (19 de xuño de 2013). "De la Jonquera a Alcanar: 400 km de 'Via Catalana' cap a l'estat independent".
4. ↑  "La Via Catalana, minut a minut". *Ara*. 11 de setembro de 2013.
5. ↑  "More than 1 million Catalans form human chain to promote their bid to break away from Spain". *The Washington Post* (en inglés) (AP). 11 de setembro 2013. Arquivado dende o orixinal o 12 de setembro de 2013. Consultado o 13 de setembro de 2013.
6. ↑  Europa Press, ed. (4 de setembro de 2013). "La 'Via Catalana' arrencarà amb un repicament de campanes i acabarà amb un acte polític".
7. ↑  Xuriach, Roger (18 de agosto de 2013). "La independencia está en sus manos". *Público* (en castelán).
8. ↑  "Llargues cues al centre de Barcelona per a adquirir la samarreta de la Via Catalana". *Vila web* (en castelán). 9 de setembro de 2013.
9. ↑  "La ANC quiere una fecha para la consulta el día después de la cadena humana". *El Mundo* (en castelán) (Barcelona). 23 de agosto de 2013.
10. ↑  "Homs: "Abans de final d'any hi ha d'haver una data i una pregunta"". *El Punt Avui*. 12 de setembro de 2013.
11. ↑  Bañuelos, Oskar (14 de abril de 2014). "Euskadi busca el 'contagi català'". *Diari Ara*.

Véxase tamén
------------

### Outros artigos

* Cadea humana polo dereito a decidir do País Vasco do 2014
* Consulta sobre a independencia de Cataluña

|  |  |
| --- | --- |
| Control de autoridades | 
* Wd: Q13507753
* GEC: 21120637

 |